Kiinteistönvälittäjä oli päässyt poistumaan asunnosta porraskäytävään tönimisen päätteeksi.

Poliisi kaipaa havaintoja epäillystä tekijästä. tomi vuokola

Kiinteistönvälittäjä on joutunut epäillyn pahoinpitelyn kohteeksi asuntonäytön esittelyssä Järvenpään Auertiellä viime sunnuntaina noin kello 14:00–14:20.

Ulkomaalaistaustainen mies oli lähestynyt kiinteistövälittäjää taloyhtiön pihalla ja tullut kiinteistövälittäjän mukana esiteltävään asuntoon. Mies oli asuntoesittelyn alkuvaiheessa käynyt naispuoliseen kiinteistönvälittäjään käsiksi ja töninyt häntä huoneesta toiseen, asunnon oviaukkoon ja asunnon seiniin.

Nainen oli päässyt poistumaan asunnosta porraskäytävään ja mies oli poistunut paikalta.

Poliisin mukaan epäilty tekijä on noin 30–40-vuotias ulkomaalaistaustainen mies. Tapahtumahetkellä miehellä oli ollut yllään musta t-paita, mustat verryttelyhousut ja ruskeat sandaalit. Mies on ruumiinrakenteeltaan hoikka, noin 185–190 cm pitkä. Hänellä on tummat siistit hiukset.

Itä-Uudenmaan poliisi kaipaa havaintoja tapahtumapaikan lähistöllä mahdollisesti asuvasta edellä kuvatusta henkilöstä, jotta tapahtumien kulkua päästään selvittelemään. Havainnot pyydetään ilmoittamaan virka-aikaan poliisin numeroon 050 4563471.